చెన్నై: తమిళ సూపర్ స్టార్ రజనీకాంత్ రాజకీయాల్లోకి వస్తారా? ఈ అంశం మరోసారి చర్చకొచ్చింది. ఆయన ఈనెల 15 నుంచి 19 వరకు అభిమానులతో సమావేశం కానున్నారు. అభిమానులతో ఆయన గ్రూపులు, గ్రూపులుగా, విడివిడిగా కలవనున్నారు. సుమారు 8 ఏళ్ల తర్వాత రజనీకాంత్ అభిమానులతో సమావేశం అవుతున్నారు.  ఆ తర్వాత ఏం జరగనుంది. రజనీ పొలిటికల్ ఎంట్రీపై గత కొద్ది రోజులుగా ఊహాగానాలు ఊగిసలాడుతున్నాయి. ఇంతకీ ఆయన రాజకీయరంగ ప్రవేశం చేస్తారా? రాజకీయంలోకి దిగేందుకు అభిమానుల అభిప్రాయాలు తీసుకుంటున్నారా? చెన్నైలో ఏం జరుగుతోంది. తలైవా రాజకీయాల్లోకి రావాలని ఎప్పటినుంచో అభిమానులు కోరుతున్నారు. అయితే అభిమానుల కోరికను రజనీ చాలా కాలంగా సున్నితంగా తిరస్కరిస్తూ వస్తున్నారు. అన్నాడీఎంకే అధినేత్రి జయ మరణం తర్వాత తమిళనాట రాజకీయ శూన్యం ఏర్పడింది. రాష్ట్రానికి సరైన దిశ నిర్దేశం చేసే రాజదకీయ నాయకత్వం కరువైంది. ఈ నేపథ్యంలో మరోసారి చూపు తలైవాపై పడింది. తమిళనాడు రాజకీయాల్లో అడుగుపెట్టి రాష్ట్రానికి నాయకుడివై నడిపించాలంటూ ఆయన అభిమానులు ఒత్తడి పెంచుతున్నారు.అటు తలైవా రాజకీయ అరంగేట్రంపై మీడియాతోపాటు ఇతర రాజకీయ పార్టీలు సయితం ఆసక్తిగా ఎదురుచూస్తున్నాయి. చెన్నైలోని రజనీ ఇంట్లో ఇతర పార్టీల రాజకీయ నేతలు ఎవరు కనిపించినా తలైవా పొలిటికల్ ఎంట్రీపై ఊహాగానాలు పుట్టుకొస్తున్నాయి. ఆర్కేనగర్ ఉపఎన్నిక సందర్బంగా కూడా రజనీ పొలిటికల్ ఎంట్రీపై ఊహాగానాలు వెలువడ్డాయి. ఆ సమయంలో ఆర్కే నగర్ నుంచి బీజేపీ అభ్యర్థిగా బరిలోకి దిగిన ఇళయరాజా సోదరుడు రజనీని కలిసారు. ఆర్కేనగర్ ఉప ఎన్నికలో తనకు మద్దతు ఇవ్వాలని కోరారు. గంగయ్య అమరన్తో కలిసి తలైవా దిగిన ఫోటోలు మీడియాలో ప్రచురితమయ్యాయి. దీంతో రజనీ బీజేపీలో చేరుతారని ప్రచారం జరిగింది. దీంతో స్వయంగా రంగంలోకిదిగిన తలైవా తాను ఎవరికీ మద్దతు ఇవ్వడం లేదని స్పష్టం చేశారు. తలైవాను తమవైపు తిప్పుకునేందుకు కాంగ్రెస్ కూడా ప్రయత్నాలు మొదలెట్టింది. ఆల్ ఇండియా ఉమెన్స్ వింగ్కు అధ్యక్షురాలిగా ఉన్న నగ్మాను రంగంలోకి దించింది. ఆమె సూపర్ స్టార్తో భేటీ అయ్యారు. రాజకీయ రంగంలోని రావాలని, తమ పార్టీలో చేరాలని కోరినట్లు సమాచారం. అయితే ఈ సమావేశానికి ఎలాంటి రాజకీయ ప్రాధాన్యం లేదని భేటీ అనంతరం నగ్మా స్పష్టం చేశారు.
chennai: tamila super star rajanikant rajakeeyaalloki vastara? ee amsam marosari charchakochindi. aayana eenela 15 nunchi 19 varaku abhimaanulatho samavesam kaanunnaaru. abhimaanulatho aayana groopulu, groopulugaa, vidividigaa kalavanunnaru. sumaru 8 ella tarvaata rajanikant abhimaanulatho samavesam avutunnaaru.  aa tarvaata yem jaraganundi. rajanee political entreepy gatha koddi rojulugaa oohaagaanaalu oogisalaadutunnaayi. intakee aayana raajakeeyaranga pravesam chestara? raajakeeyamloki digenduku abhimaanula abhipraayaalu teesukuntunnara? chennailo yem jarugutondi. talaivaa rajakeeyaalloki ravalani eppatinuncho abhimaanulu korutunnaru. ayithe abhimaanula korikanu rajanee chala kaalamgaa sunnitamgaa tiraskaristuu vastunnaaru. annadienke adhinetri jaya maranam tarvaata tamilanaata rajakeeya shoonyam erpadindi. rashtraniki saraina disha nirdesam chese rajadakeeya naayakatvam karuvaindi. ee nepathyamlo marosari chuupu talaivaapai padindi. tamilanadu rajakeeyaallo adugupetti rashtraniki nayakudivai nadipinchaalantuu aayana abhimaanulu ottadi penchutunnaaru.atu talaivaa rajakeeya arangetrampai meediyaathopaatu itara rajakeeya paarteelu sayitam aasaktigaa eduruchustunnaayi. chennailooni rajanee intlo itara paarteela rajakeeya nethalu evaru kanipinchinaa talaivaa political entreepy oohaagaanaalu puttukostunnaayi. arcanagar upaennika sandarbangaa kuudaa rajanee political entreepy oohaagaanaalu veluvaddaayi. aa samayamlo aarke nagar nunchi bgfa abhyardhigaa bariloki digina ilayaraja sodarudu rajaneeni kalisaru. arcanagar upa ennikalo tanaku maddatu ivvaalani koraru. gangayya amarantho kalisi talaivaa digina photolu medialo prachuritamayyaayi. deentho rajanee beejeepeelo cherutarani prachaaram jarigindi. deentho swayamgaa rangamlokidigina talaivaa taanu evariki maddatu ivvadam ledani spashtam chesaru. talaivaanu tamavaipu tippukunenduku congress kuudaa prayatnaalu modalettindi. al india umens vingku adhyakshuraaligaa unna nagmaanu rangamloki dinchindi. aame super startho bheti ayyaru. rajakeeya rangamlooni ravalani, tama paartiiloo cheralani korinatlu samacharam. ayithe ee samavesaniki elanti rajakeeya praadhaanyam ledani bheti anantaram nagma spashtam chesaru.